साक्षी मलिक
साक्षी मलिक () (जन्म: ०३ सितम्बर १९९२) भारतीय महिला पहलवान हैं। इन्होंने ब्राजील के रियो डि जेनेरियो में हुए 2016 ग्रीष्मकालीन ओलम्पिक में कांस्य पदक जीता है। भारत के लिए ओलंपिक पदक जीतने वाली वे पहली महिला पहलवान हैं। इससे पहले इन्होंने ग्लासगो में आयोजित २०१४ के राष्ट्रमण्डल खेलों में भारत का प्रतिनिधित्व करते हुए रजत पदक जीता था। २०१४ के विश्व कुश्ती प्रतियोगिता में भी इन्होंने भारत का प्रतिनिधित्व किया। वो एक जाट समुदाय से है।
उभयउपांग-कुशलता
क्यू खेल में, दोनों हाथ से खेल पाने में सक्षम खिलाड़ी टेबल के पार तक पहुंच जा सकते हैं, क्योंकि क्यू (डंडा) शरीर की बायीं या दाहिनी ओर कहीं भी रखा जाता है। अंग्रेजी स्नूकर खिलाड़ी रोनी ओ'सुलीवान शीर्ष स्नूकर पेशेवरों के मौजूदा श्रेणी में अद्वितीय हैं, क्योंकि वे दोनों हाथ से विश्व स्तर का खेल खेलने में सक्षम हैं। जब उन्हें अपने बाएं हाथ में शक्ति की कमी महसूस होती है, तब वे शॉट लगाने के लिए दाहिने हाथ का इस्तेमाल करते हैं, जिससे अजीबोगरीब क्युइंग (cueing) की आवश्यकता पड़ती है। जब उन्होंने पहली बार कनाडाई खिलाड़ी अलेन रोबिडौक्स के विरुद्ध 1996 की विश्व चैम्पियनशिप में अपनी इस क्षमता का प्रदर्शन किया, तब रोबिडौक्स ने उन पर अनादर का आरोप लगाया था। ओ'सुलीवान ने जवाब में कहा कि रोबिडौक्स अपने दाहिने हाथ से जैसा खेल सकते हैं, उसकी तुलना में वे अपने बाएं हाथ से कहीं बेहतर खेल सकते हैं। रोबिडौक्स की औपचारिक शिकायत के बाद ओ'सुलीवान को अनुशासनात्मक सुनवाई के लिए बुलाया गया, जहां उन्हें यह साबित करना पड़ा कि वे किसी उच्चस्तरीय खेल में अपने बाएं हाथ से खेल सकते हैं। उन्होंने विश्व चैम्पियनशिप के पूर्व रनर-अप रेक्स विलियम्स के साथ स्नूकर के तीन फ्रेम खेले और तीनों में ही उनकी जीत हुई. इसके बाद खेल को बदनाम करने का आरोप हटा लिया गया।